OpenLLM-France/wikimedia huggingface dataset:
# Dedina Mládeže

Dedina Mládeže és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 433 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 1 gener 2022. [Consulta: 19 abril 2022].
# Sàcul

El sàcul és un dels dos òrgans amb otòlits, situat en el vestíbul del laberint membranós de l'orella interna. Es connecta amb l'utricle i el conducte coclear.
És ple d'endolimfa que es mou segons la posició del cap, i col·locat verticalment en la seva paret hi ha la màcula del sàcul, la qual intervé en l'equilibri.
# Tamara Grujevska

Tamara Grujeska (Macedònic: Тамара Грујеска; Gostivar 2 de desembre de 2010) és una cantant macedònia. Representà Macedònia del Nord al Festival de la Cançó d'Eurovisió Júnior 2023 amb la cançó Kaži Mi, Kaži Mi Koj.

## Discografia
### Solters

| Títol | Any | Àlbum |
| “Imam sila” | 2022 | |
| “Kaži mi, kaži mi koj” | 2023 | Festival de la Cançó d'Eurovisió Júnior 2023 |

## Referències

* ↑ «First Junior Eurovision Participant confirmed: Tamara Grujeska for North Macedonia» (en anglès), 16-05-2023. [Consulta: 19 desembre 2023].
* ↑ Argyropoulos, Dimitris. «North Macedonia: With Tamara Grujeska in Junior Eurovision 2023!» (en anglès americà), 16-05-2023. [Consulta: 19 desembre 2023].
# Tamara Dávila Rivas

Daysi Tamara Dávila Rivas és una activista feminista, psicòloga i política nicaragüenca. Membre actiu del consell polític de la Unidad Nacional Azul y Blanco, formació política creada arran de la repressió que es va produir contra les manifestacions massives del 2018, i del moviment Unamos, va formar part dels detinguts durant l'onada d'arrestació d'opositors encetada el 5 de juny del 2021 pel govern dirigit pel sandinista Daniel Ortega emparant-se en la llei 1055, dita Guillotina, aprovada al desembre del 2020. A més de Dávila, que fou arrestada davant la seva filla de 4 anys el 12 de juny a les 8 del vespre, figuren personatges històrics de l'oposició com ara Dora María Téllez, Cristiana Chamorro i la presidenta d'Unamos Suyen Barahona.

## Referències

* ↑ «Policía de Nicaragua arresta a la activista Tamara Dávila» (en castellà). Elsalvador.com, 13-06-2021. [Consulta: 15 juny 2021].
# Delčevo

Delčevo (macedònic:Делчево) és una Municipalitat a l'est de Macedònia del Nord. Delčevo també és el nom de la ciutat on es troba la seu municipal.
El municipi limita amb Bulgària al nord i est, Makedonska Kamenica al nord-oest, Vinica a l'oest, Berovo al sud-oest i Pehčevo al sud.

## Demografia

Segons el darrer cens la poblaicó del municipi era de 17 505 habitants. En el cens del 1994 la població era de 17 726.
La majoria de la població són macedonis.

## Enllaços externs

* Pàgina municipal de Delčevo
* Delčevo en una pàgina d'informació general macedònia
# Sébastien Corchia

Sébastien Corchia (nascut l'1 de novembre de 1990) és un futbolista professional francès que juga com a lateral dret pel FC Nantes.
Ha representat la selecció francesa en totes les categories inferiors per edats. Degut als seus avantpassats italians, té doble nacionalitat francesa i italiana.

## Referències

* ↑ «Corchia plait à la Juve». Sport 24, 21-10-2009 [Consulta: 1r maig 2010].
* ↑ «La Juventus a un œil sur Corchia». Radio Monte Carlo, 21-10-2009 [Consulta: 1r maig 2010].

## Enllaços externs

* Fitxa a la Ligue 1
* Fitxa a ESPN FC
# Sébastien Chavanel

Sébastien Chavanel (Châtellerault, 21 de març de 1981) és un ciclista francès, professional des del 2003 fins al 2016.
En el seu palmarès destaca la victòria a la Copa de França de ciclisme de 2007 i el Tour de Picardia de 2008.
És germà del també ciclista Sylvain Chavanel.

## Palmarès

* 2002
** 1r a La Côte Picarde
** Vencedor de 2 etapes del Tour de Loir i Cher
* 2003
** Vencedor de 2 etapes del Tour de l'Avenir
* 2004
** Vencedor de 3 etapes del Tour de l'Avenir
** Vencedor d'una etapa del Tour de la regió valona
* 2006
** Vencedor d'una etapa del Gran Premi Internacional Costa Azul
* 2007
** 1r a la Copa de França de ciclisme
** 1r al Gran Premi de Denain
** Vencedor d'una etapa del Tour de Picardia
** Vencedor d'una etapa de l'Étoile de Bessèges
** Vencedor d'una etapa del Tour de Poitou-Charentes
* 2008
** 1r al Tour de Picardia i vencedor d'una etapa
* 2011
** Vencedor d'una etapa del Circuit de Lorena

### Resultats a la Volta a Espanya

* 2005. Abandona (17a etapa)
* 2009. Abandona (13a etapa)
* 2010. 139è de la classificació general

### Resultats al Giro d'Itàlia

* 2006. Abandona
* 2014. 150è de la Classificació general

### Resultats al Tour de França

* 2007. 130è de la classificació general
* 2008. Abandona (16a etapa)
* 2015. 160è de la classificació general

## Enllaços externs

* Fitxa de Sébastien Chavanel a sitiodeciclismo.net
# Telemedia (Hongria)

Telemedia és una productora líder de les emissions de call TV . Produeix més de 80 hores de call-tv al dia per 40 països. Telemedia està registrada a Valletta , 136 St Christopher Street, VLT 05, Malta , un paradís fiscal. La central està situada Telemedia, 20-22 Boszormenyi UT, Budapest.
Telemedia ha produït i distribuït en nom de RTL9 i Ab3 (Bèlgica) l'emissió de trucada guanyadora. A finals de novembre de 2006, va deixar de transmetre RTL9 etrucada guanyadora i 1,2,3 Quiz arran de nombroses denúncies presentades davant l'APN. El programa té connotacions eròtiques.
Telemedia ha perdut el seu contracte amb el grup AB i amb el seu últim client francès, la cadena JET que van optar per traslladar els seus jocs a Bèlgica o per produir-los internament.
A partir d'1 d'abril 2009 Telemedia ha recuperat la producció de la versió belga de trucada guanyadora a AB4.
L'equip de +Clair de Canal+ va publicar un informe al setembre anomenat "Telemedia, un temple de call-tv".

## Referències

* ↑ «Le Figaro - Notícies». Arxivat de l'original el 2007-02-06. [Consulta: 23 juny 2010].
* ↑ NOC:Consell Nacional de Programes, Luxemburg, organisme de control audiovisual
* ↑ Video Reportatge Telemedia (+Clair)

## Enllaços externs

* Lloc web oficial de Telemedia
# Telemea

El telemea, del turc teleme (quallada), és un tipus de formatge romanès, fet de llet de vaca, búfala o ovella. És semblant al formatge feta grec. Normalment és salat, i té un contingut de greix de fins a un 55% (en el de búfala), i aigua del 40-50%. El formatge se sotmet a un període de maduració en salmorra que permet que duri diversos mesos.

## Economia

Des de l'any 2005, el formatge telemea és una denominació protegida de producte d'origen romanès. Els següents tipus de formatge van ser reconeguts oficialment:
* Telemea d'Arges
* Telemea de Braşov
* Telemea de Carei
* Telemea de Harghita
* Telemea de Huedin
* Telemea d'Ibănești
* Telemea de Oaș
* Telemea de Sibiu
* Telemea de Valcea
El 2016 el telemea d'Ibănești va obtenir el reconeixement oficial com a Designació d'Origen Protegida (DOP) de la Comissió Europea.

## Notes

* ↑ «Telemea a dexonline.ro». [Consulta: 14 agost 2016].
* ↑ Article a Libertatea.
* ↑ Telemea Ibanesti, Expedient Número: CA/DOP/0005/01182, Referència de la DOP a la CE
# Dieter Dorn

Dieter Dorn (Leipzig, 1935) és un actor i director teatral alemany.
Va ser deixeble de Hilde Körber o Lucie Höflich entre d'altres i durant els anys 60 va debutar com a director. Després d'exiliar-se d'Alemanya Oriental va treballar a Hannover, Hamburg i Essen.
El 1983 va ser nomenat director del Münchner Kammerspiele des d'on ha produït diverses adaptacions d'obres clàssiques i òperes. El 2001 va ser nomenat director del Bayerischen Staatsschauspiel.

## Referències

* ↑ «Dieter Dorn». Gran Enciclopèdia Catalana. Barcelona: Grup Enciclopèdia Catalana.
# The Edge (pel·lícula de 1968)

The Edge és una pel·lícula nord-americana dirigida per Robert Kramer, estrenada el 1968.

## Argument

Un activista contra la guerra planeja assassinar el president dels Estats Units.

## Repartiment

* Tom Griffin : Tom Eliot
* Howard Loeb Babeuf : Bill Raskin
* Jeff Weiss : Max Laing
* Anne Waldman Warsch : Didi Stein
* Sanford Cohen : Peter Stein
* Paul Hultberg : Sinclair Davis
* Catherine Merrill : Sally Kolka
* Russell Parker : Michael Warren
* Gerald Long : Gerry Toller
* Theodora Bergery : Anne Davis
* Randall Conrad : Randall Kates
* Constance Ullman Long : Connie Barker

## Crítiques

La pel·lícula és citada en tercera posició al Top 10 de Cahiers du cinéma de l'any 1968.

## Referències

* ↑ Ressenya al Film Quarterly
* ↑ (anglès) The Edge - Awards, IMDb. Consulté le 7 décembre 2022.

## Enllaços externs

* Tràiler de la pel·lícula a Vimeo
# Districte d'Inhassoro

El districte d'Inhassoro és un districte de Moçambic, situat a la província d'Inhambane. Té una superfície 4.746 kilòmetres quadrats. En 2007 comptava amb una població de 48.746 habitants. Limita al nord amb el districte de Govuro, a l'est amb l'oceà Índic, al sud amb els districtes de Vilanculos, Massinga i Funhalouro i a l'oest amb el districte de Mabote.

## Divisió administrativa

El districte està dividit en dos postos administrativos (Bazaruto i Inhassoro), compostos per les següents localitats:
* Posto Administrativo d'Inhassoro:
** Cometela
** Inhassoro
** Maimelane
** Nhapele
* Posto Administrativo de Bazaruto:
** Bazaruto

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Telengana Praja Front

Telengana Praja Front és un partit polític de l'estat de Telangana a l'Índia, que té com a cap i fundador a Gaddar, un líder dalit. Es va fundar l'octubre del 2010 i és partidari de l'estat de Telangana i defensa als dalits, sent considerat de centre dreta. La bandera del partit és vertical, negre, vermell i verd, ocupant el negre una cinquena part, el vermell una vintena part i el verd la resta; al centre té el mapa de l'estat de color blau vorejat amb línia blanca, i al mig del mapa un disc vermell també vorejat en blanc.

## Referències

* Pàgina de Facebook
# Dietmar Kühbauer

Dietmar Kühbauer (Heiligenkreuz, 4 d'abril, de 1971) és un exfutbolista i entrenador austriac. Com a jugador, ocupava la posició de migcampista.
Kühbauer va començar la seua carrera professional a l'Admira Wacker, debutant a la lliga del seu país amb 16 anys. El 1992 fitxava pels rivals del Rapid Viena, on va guanyar la Copa i la lliga. Amb el Rapid va ser finalista de la Recopa del 96, que va perdre davant el París Saint Germain a Brussel·les. Va deixar una forta empremta en el club capitalí, i el 1999 va ser triat dins de l'equip del segle.
Arrán d'una pèrdua familiar, va deixar Austria el 1997, tot recalant en la Reial Societat. Tres anys després provava sort a la Bundesliga alemanya amb el VfL Wolfsburg. El 2002 va retornar al seu país, per jugar a l'equip de la seua infantesa, el SV Mattersburg, on es va retirar el 2008.
Al cap de poc de penjar les botes, va començar a dirigir al Trenkwalder Admira II.

## Selecció

Kühbauer ha estat 55 vegades internacional amb la selecció de futbol d'Àustria, tot marcant 5 gols. Va formar part del combinat del seu país que va acudir al Mundial de 1998.
# Tesprotis

Els tesprotis (en llatí thesproti o thesprotii grec Θεσπρωτοί) eren una tribu de l'Epir que habitava la part central de la costa de l'Epir i cap a l'interior fins al riu Aractos, deixant al sud als cassopis. Van exercir l'hegemonia a l'Epir vers els segles vi a v aC mercès al fet que al seu país hi havia l'oracle de Dodona.

## Geografia

Estrabó situa el territori dels tesprotis, a la costa sud-oest de l'Epir. Tespròcia s'estenia entre el Golf d'Ambràcia al sud fins al Riu Thiamis (avui en dia Kalames) al nord, i entre les muntanyes Pindos i el Mar Jònic. Segons la llegenda, el país va obtenir el seu nom del líder pelasg Tesprot (primer governador dels tesprotis), que va fundar Cíquir (Kíkiros), ciutat que més tard es va anomenar Èfira, la capital de Tespròcia. Altres ciutats importants de Tespròcia són Pandosia, Titania, Quimeri, Torine, Fanote, Kassope, Fenike, Buqueta i Batiai. Hi ha una ciutat anomenada Tespròcia amb el mateix nom que la tribu i el territori.

## Tribu

Segons Estrabó, els Tesprotis (juntament amb els Caons i els Molosos) van ser els més famosos entre les catorze tribus de la regió de l'Epir, i van arribar a governar tota la regió. Els Caons van ser els primers a governar Epir, mentre que els tesprotis i els molosos va governar-la més endavant. Els Tesprotis, Caons i Molosos eren els tres grups principals de les tribus gregues que habitaven l'Epir, i els més poderosos d'entre totes les altres tribus. Estrabó també diu que els tesprotis, molosos, i els macedonis es refereixen als homes ancians anomenant-los pelioi i a les dones de més edat peliai. Els senadors eren anomenats Peliganes, similar als Peliganes de Macedònia. Una inscripció de Goumani (mitjans del segle iv aC) indica que l'organització de l'Estat dels tesprotis va ser similar a la de les altres tribus epirotes.

## Sub-Tribus

Els tesprotis estaven dividits en diverses sub-tribus. Aquestes incloïen: Els Elopes, Graeci, Kassopaeoi, Dryopes i Dodonians, (en grec: Δωδωναίοι), Aegestaeoi, Eleaeoi, Elinoi, Ephyroi, Ikadotoi, Kartatoi, Kestrinoi, Klauthrioi, Kropioi, Larissaeoi, Onopernoi, Opatoi, Tiaeoi, Torydaeoi, Fanoteis, Farganaeoi, Paraveis, Fylates i Kimerioi. Algunes tribus van emigrar a Tessàlia en una època molt antiga. Algunes d'aquestes tribus en temps més recents, van emigrar i van colonitzar Ítaca, Lèucada, Acarnània, parts del sud de Grècia, Tessàlia i Itàlia.

## Mitologia

D'acord amb la Telegonía (cicle èpic), Odisseu va arribar a la terra dels tesprotis, i hi va viure alguns anys. Es va casar amb la reina del país, Kallidike (Callidice, Kallidice), i va tenir un fill amb el nom de Polípetes. Odisseu va portar el regne a la guerra contra els Brigis, però va perdre la batalla perquè Ares era al costat d'aquell poble. Atenea va poder donar suport a Odisseu, perquè el déu de la guerra es trobava en una altra confrontació. Quan Kallidike va morir, Odisseu va tornar a Ítaca, deixant al seu fill, Polípetes, per governar Tesprocia.

## Referències

* ↑ Walpole, Robert. Travels in Various Countries of the East (en anglès). Longmans, 1820, p. 476.
* ↑ The Encyclopaedia Britannica (en anglès). vol.9. The Encyclopaedia Britannica, 1855, p. 277.
# Tirol-KTM Cycling Team

El Tirol-KTM Cycling Team (codi UCI: TIR) és un equip ciclista austríac de categoria continental. Creat el 2008, competeix als circuits continentals de ciclisme.

## Principals victòries

* Gran Premi Palio del Recioto: Georg Preidler (2011)
* Tour de Vojvodina II: Clemens Fankhauser (2012)
* Trofeu Banca Popolare di Vicenza: Gregor Mühlberger (2014)
* Carpathia Couriers Path: Gregor Mühlberger (2014)
* Tour Bohemia: Lukas Pöstlberger (2014)
* An Post Rás: Clemens Fankhauser (2014, 2016), Lukas Pöstlberger (2015)
* Gran Premi d'Izola: Filippo Fortin (2017)
* Tour de Berna: Filippo Fortin (2017)
* Gran Premi Adria Mobil: Filippo Fortin (2018)

### Grans Voltes

* Tour de França
** 0 participacions
* Giro d'Itàlia
** 0 participacions
* Volta a Espanya
** 0 participacions

## Composició de l'equip

2016 :
2017 :

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Àfrica Tour
| Temporada | Classificació per equips | Millor ciclista en la classificació individual |
| 2017 | 6è | Valens Ndayisenga (5è) |
UCI Àsia Tour
| Temporada | Classificació per equips | Millor ciclista en la classificació individual |
| 2010 | 41è | Stefan Kirchmair (154è) |
| 2014 | 40è | Martin Weiss (61è) |
| 2015 | 64è | Patrick Bosman (161è) |
| 2017 | 95è | Matthias Krizek (550è) |
UCI Europa Tour
| Temporada | Classificació per equips | Millor ciclista en la classificació individual |
| 2008 | 113è | Matthias Krizek (812è) |
| 2009 | 119è | Matthias Krizek (908è) |
| 2010 | 81è | Harald Totschnig (334è) |
| 2011 | 58è | Georg Preidler (155è) |
| 2012 | 47è | Blaž Furdi (115è) |
| 2013 | 71è | Jure Golčer (233è) |
| 2014 | 23è | Gregor Mühlberger (31è) |
| 2015 | 52è | Lukas Pöstlberger (75è) |
| 2016 | 65è | Clemens Fankhauser (235è) |
| 2017 | 72è | Filippo Fortin (300è) |
| 2018 | 82è | Georg Zimmermann (593è) |
| 2019 | 51è | Georg Zimmermann (356è) |

## Referències

* ↑ Classificacions UCI Arxivat 2016-04-07 a Wayback Machine. (Web oficial de l'UCI).

## Enllaços externs

* Plantilles a memoire-du-cyclisme.eu
* Plantilles i resultats a cyclebase.nl
* Plantilles i resultats a procyclingstats.com
# Tirol (desambiguació)

«Tirol» té aquests significats:
* Tirol, una regió dels Alps que s'estén de l'oest d'Àustria al nord d'Itàlia.
* Estat del Tirol, un estat federat d'Àustria.
* Tirol del Sud, part meridional de la regió històrica del Tirol, i província autònoma italiana.
* Tirol, municipi italià de la província autònoma de Tirol del Sud.
* Puerto Tirol, ciutat argentina a la província de Chaco.
* Castell de Tirol, al municipi de Tirol (a Tirol del Sud), castell que va originar el comtat del Tirol.
* Fußballclub Tirol Innsbruck, club de futbol austríac actiu entre 1993 i 2002.
# Districte de Dagana

El Districte de Dagana és un dels 20 districtes que formen el regne de Bhutan. La regió està situada a la part central del sud del país, limitant amb els districtes de Chukha i Thimphu a l'oest, Wangdue Phodrang al nord, Tsirang a l'est i Sarpang al sud. És un dels 5 districtes del país que no limita amb cap altre país juntament amb Trongsa, Mongar, Pemagatshel i Tsirang. El districte està format per 13 municipis (anomenats gewogs): Drujeygang, Gesarling, Goshi, Kana, Karmaling, Khebisa, Largyab, LhamoiDzingkha, Nichula, Tashiding, Tseza, Tshangkha i Tshendagang.
Té una superfície de 1.722 km², el 89% de la qual està coberta per boscos i una població de 23.763 habitants, dels quals, 2.243 viuen a la seva capital, Daga o també anomenada Dagana.
Els dos grups ètnics principals de la regió són els ngalops i els lhotshampes. L'agricultura és la principal font d'ingressos dels habitants del dzongkhag. Dos dels principals cultius de la regió són les taronges i l'arròs.
El nom de la regió prové de l'històric Daga Trashiyangtse Dzong, establert l'any 1651 per Zhabdrung Ngawang Namgyel, el primer home que va unificar el país.
Una de les trets principals del districte de Dagana són els 3 megàlits de pedra coneguts com a Do Namkhai Kawl (roca del pilar del cel), Do Kelpai Genthey (roca dels passos antics) i Tha Namkhai Dzong (la fortalesa del cel de la frontera). La llegenda explica que mentre es construïa el Dzong de Daga Trashiyangtse, el megàlit de Tha Namkhai Dzong va emetre missatges per telepatia als constructors indicant que si construïen el Dzong més alt del que l'estaven construint, s'esfondraria. Actualment es diu que l'altura de la cúpula del Dzong està a la mateixa altura que el megàlit. Com en altres regions, Dagana té una gran quantitat de temples i monestirs budistes. Entre els més coneguts destaquen el Shatong Lhakhang, fundat pel mestre budista Dupthob (Siddhi) Shawa Ripa o el Nyindukha Lhakhang, fundat al segle xviii.

## Referències

* ↑ «About District» (en anglès). [Consulta: 18 novembre 2021].
* ↑ «Population of Cities in Bhutan (2021)». [Consulta: 21 novembre 2021].
* ↑ Bhutan, Tourism Council of. «Dagana». [Consulta: 21 novembre 2021].
* ↑ «Dagana Tourism | Dagana Travel Guide & Best Time to Visit». [Consulta: 21 novembre 2021].
* ↑ «Shathog Lhakhang in Dagana - Attractions in Dagana | HeavenlyBhutan». [Consulta: 21 novembre 2021].
* ↑ «A Walk Through the Beautiful Dagana | Bhutan Tourism». [Consulta: 21 novembre 2021].
# E11

* No s'ha de confondre amb E011.
La ruta europea E11 és una carretera que forma part de la Xarxa de carreteres europees. Comença a Vierzon i finalitza a Béziers (França). Té una longitud de 600 km. L'E11 connecta Vierzon amb Montpeller. Utilitza el traçament de les autopistes l'A71 / l'A75 i la carretera estatal 9 a Pézenas i passa pel viaducte de Millau a uns 270 metres d'altura. Creua les rutes E09, E62, E15 i E80.
# E123

La ruta europea E123 és una carretera que forma part de la Xarxa de carreteres europees. Comença a Txeliàbinsk (Rússia) i finalitza a Nizhny Panj (Tadjikistan). Té una longitud de 2840 km.
Té una orientació de nord a sud i travesa per les nacions de Rússia, el Kazakhstan, Uzbekistan i Tadjikistan.
Viccionari
# The Money Trap

The Money Trap és una pel·lícula estatunidenca de Burt Kennedy estrenada el 1965. Escrita per Walter Bernstein basada en la novel·la del mateix nom de Lionel White, i protagonitzada per Glenn Ford, Elke Sommer i Rita Hayworth. Els papers secundaris van ser per Ricardo Montalban, Joseph Cotten i James Mitchum.

## Argument

Joe està apressat pels deutes. És detectiu de la policia i pel seu treball descobreix el lucratiu negoci d'un traficant de droga. Quan esbrina on guarda el cap les enormes quantitats de diners que li reporta la venda d'estupefaents, decideix robar-li i solucionar els seus problemes econòmics.

## Repartiment

* Glenn Ford: Joe Baron
* Elke Sommer: Lisa Baron
* Rita Hayworth: Rosalie Kenny
* Joseph Cotten: Doctor Horace Van Tilden
* Ricardo Montalban: Pete Delanos
* Tom Reese: Matthews
* James Mitchum: Detectiu Wolski
* Argentina Brunetti: La tia
* Fred Essler: M. Klein
* Eugene Iglesias: El pare
* Teri Lynn Sandoval: La filla
* Ted de Corsia (no surt als crèdits): El capità de policia

## Referències

* ↑ http://www.tcm.com/this-month/article/139145%7C0/The-Money-Trap.html
* ↑ «The Money Trap». The New York Times.